open-index/open-wikipedia-markdown huggingface dataset:
পরৈকোড়া গণহত্যা

**পরৈকোড়া গণহত্যা** বাংলাদেশের স্বাধীনতা যুদ্ধ চলাকালে চট্টগ্রামের পরৈকোড়া, বাথুয়াপাড়া ও পূর্বকন্যারা গ্রামে স্থানীয় চিহ্নিত রাজাকারদের সহায়তায় পাকিস্তানি দখলদারি সেনাবাহিনী দ্বারা  বাংলাদেশের চট্টগ্রামে বাঙ্গালী হিন্দুদের উপর সংগঠিত হত্যাকাণ্ডকে বোঝায়। হিন্দু সম্প্রদায় অধ্যুষিত উক্ত তিন গ্রামে ২২টি জমিদার পরিবার বসবাস করত। ১৯৭১ সালের ২১ মে সকাল ১০টা হতে বিকেল ৩টা পর্যন্ত সামরিক বহর সহ ঘেরাও করে পাকিস্তানি সেনা হত্যালীলা চালায়। ১৭৬ জন পুরুষ সহ মোট ২৭৬ হত্যাকাণ্ডে মারা যান।

## পটভূমি
পরৈকোড়া, বাথুয়াপাড়া ও পূর্বকন্যারা গ্রাম হিন্দু অধ্যুষিত সমৃদ্ধশালী গ্রাম ছিল। ১৯৭১ সালে, যখন পাকিস্তানি দখলদারি সেনাবাহিনী অপারেশন সার্চলাইট শুরু করে এবং হিন্দুদের উপর গণহত্যা শুরু করে, তখন হাজার হাজার হিন্দু ভারত পালিয়ে যেতে শুরু করে। চট্টগ্রাম শহরের অনেক হিন্দু ব্যবসায়ী একাত্তরের মার্চে তাঁদের পরিবার–পরিজন নিয়ে পড়ইকোরায় আশ্রয় নিয়েছিলেন। গ্রামের বাসিন্দা ও শহর থেকে আসা লোকজনের নিরাপত্তা দিতে স্থানীয় মুক্তিযোদ্ধারা পাহারার সশস্ত্র ব্যবস্থা করেন। রাজাকার খায়ের আহমদ চৌধুরী ওরফে খয়রাতি মিয়া চট্টগ্রাম ক্যান্টনমেন্টে গিয়ে পাকিস্তািন বাহিনীকে এই তথ্য দেয়। ২১ মে পাকিস্তানি বাহিনী পড়ইকোরা ঘেরাও করলে সে তাদের স্বাগত জানায়।
## ঘটনাবলী
২১ মে সকাল ৯ টার দিকে চট্টগ্রাম শহর থেকে পাকিস্তানি সৈন্য ৩৭ টি সৈন্যবোঝাই ট্রাক ও অন্যান্য গাড়ি পড়ৈকোড়া, বাথুয়াপাড়া ও পূর্বকন্যারা গ্রামে প্রবেশ করে। এলাকার কুখ্যাত রাজাকার ও মুসলীম লীগ নেতা খয়রাতি মিয়া (খায়ের আহমদ চৌধুরী) ও তার সহযোগীরা পাকিস্তানি সেনাদের পথ দেখিয়ে গ্রামে প্রবেশ করতে সাহায্য করে। পাকবাহিনী স্থানীয় রাজাকারদের নিয়ে পরৈকোড়া হিন্দু অধ্যুষিত গ্রামে হামলাশুরু করলে মুক্তিযোদ্ধারাও প্রতিরোধ শুরু করে এবং তাদের প্রতিরোধের মুখে কমপক্ষে ৩ জন রাজাকার মারা যায়। অতর্কিত প্রতিরোধের ফলে পাকবাহিনী প্রথমে প্রায় ঘণ্টাদুয়েক আক্রমণ বন্ধ রেখে পরে আরো সৈন্য ও রাজাকারদের নিয়ে তীব্রভাবে আক্রমণ চালায়। নির্বিচারে গ্রামে আগুন লাগিয়ে দেওয়া হয়। গুলি ও ধারালো অস্ত্রের সাহায্যে কুপিয়ে পুরুষদের হত্যা করা হয়। হিন্দু নারীদের ধরে নিয়ে গিয়ে ধর্ষণ করে পাকিস্তান হানাদার বাহিনী। হিন্দু বাড়ি থেকে হরণ করে নেওয়া গবাদি পশু দিয়ে রাজাকার খয়রাতি মিঞা পাকিস্তান বাহিনীর জন্য ভোজের আয়োজন করে।

বর্তমানে চট্টগ্রামে প্রতিবছর ২১মে *পরৈকোড়া গণহত্যা দিবস* হিসাবে স্মরণ করা হয়।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা
বিষয়শ্রেণী:১৯৭১ বাংলাদেশে পরিকল্পিত গণহত্যা
বিষয়শ্রেণী:১৯৭১-এ গণহত্যা
বিষয়শ্রেণী:বাঙালি হিন্দু গণহত্যা
বিষয়শ্রেণী:আনোয়ারা উপজেলা
আবুল খায়ের (বিধায়ক)

**আবুল খায়ের** ছিলেন ব্রিটিশ বার্মার পুলিশ অফিসার যিনি পরে বার্মার ইউনিয়নের পার্লামেন্টে নির্বাচিত হয়েছিলেন।

## প্রাথমিক জীবন
খায়েরের জন্ম বার্মার আরাকান বিভাগের (বর্তমানে রাখাইন রাজ্য, মিয়ানমার ) আকায়ব জেলার মংডু শহরে। তিনি ইম্পেরিয়াল পুলিশ ফোর্স (একবার ইন্ডিয়ান ইম্পেরিয়াল পুলিশের অংশ), বুথিডং এ দায়িত্ব পাল করেন।

## রাজনৈতিক পেশা
খায়ের ১৯৫৫ সালে মংডুর জনপদ কাউন্সিলের সভাপতি নির্বাচিত হন। বার্মার প্রতিষ্ঠাতা রাজনৈতিক দল অ্যান্টি-ফ্যাসিস্ট পিপলস ফ্রিডম লীগ তাকে মনোনীত করেছিলেন। ১৯৫6 সালের বার্মিজ সাধারণ নির্বাচনের সময় তিনি মংডু দক্ষিণ থেকে ইউনিয়ন সংসদে নির্বাচিত হন।  তিনি রোহিঙ্গা প্রার্থীদের মধ্যে সর্বাধিক ভোট ভাগ পেয়েছেন। খায়ের আরাকান বিভাগ জুড়ে স্কুল ও পরীক্ষা কেন্দ্র স্থাপনে কাজ করেছিলেন।

খায়র আরাকানের রাজ্য সম্পর্কে আলোচনায় জড়িত ছিলেন। 

## আরো দেখুন

* রোহিঙ্গা মানুষ

## তথ্যসূত্র

বিষয়শ্রেণী:বর্মী মুসলিম
বিষয়শ্রেণী:রোহিঙ্গা রাজনীতিবিদ
অরভিদ জেনেটজ

**অরভিদ অস্কার গুস্তাভ জেনেটজ** (জুলাই ১, ১৮৪৮ - মে ৩, ১৯১৫) একজন ফিনিশ রাজনীতিবিদ, কবি এবং ভাষাবিদ ছিলেন। তিনি **অরভি জোনস** ছদ্মনামে লিখতেন। তাঁর সর্বাধিক পরিচিত কবিতা হল "হেরি সুমি", "করজালা" এবং "ভিনিলিন ল্যাপসেট"। তিনি ১৯০১ থেকে ১৯০৫ সাল পর্যন্ত ফিনল্যান্ডের সিনেটের সদস্য ছিলেন।

## পটভূমি
তার জন্ম ফিনল্যান্ডের ইম্পিলাহাটিতে। তাঁর পিতা-মাতা ছিলেন কার্ল জোহান গ্যাব্রিয়েল জেনিটজ এবং লরা শার্লোটা ফেরিন। তাঁর ভাই ছিলেন ফিনিশ সুরকার এমিল জেনিটজ (১৮৫২-১৯৩০)।

গেনিত্জ ১৮৭৭ সালে জুলিয়া ইভা মারিয়া আরপ্পির (১৮৫১-১৯৩১) সঙ্গে বিবাহবন্ধনে আবদ্ধ হন। তার এবং তার স্ত্রীর ছয়টি সন্তান ছিল: পুত্র জুহো, আরভি, নীলো এবং পাভো এবং কন্যা লরা এবং হেলভি। কবি ও লেখক সায়মা হারমাজা (১৯১৩– ১৯৩৭) তাঁর নাতনী ছিলেন।
বাম|থাম্ব|আরভি জানস, ইভা ইনজম্যানের প্রতিকৃতি (১৯০৩)

## ক্যারিয়ার
জেনেটজ ১৮৬৬ সালে জিমনেসিয়াম থেকে স্নাতক ডিগ্রি অর্জন করেন, ইম্পেরিয়াল আলেকজান্ডার বিশ্ববিদ্যালয় (বর্তমানে হেলসিঙ্কি বিশ্ববিদ্যালয়) থেকে ডক্টরেট প্রার্থী হিসেবেে স্নাতক ডিগ্রি অর্জন করেছিলেন ১৮৭১ সালে এবং ১৮৭৭ সালে তিনি ডক্টরেট লাভ করেন। তিনি প্রথমে হেমেনলিন্নায় লিসিয়ামে ফিনিশ ও সুইডিশ শিক্ষক হিসাবে কাজ করেছিলেন এবং তারপরে ১৮৭৭ সালে হেলসিঙ্কি বিশ্ববিদ্যালয়ের ফিনিশ ভাষা ও সাহিত্যের বিদ্যালয়ে প্রভাষক হিসাবে কর্মরত ছিলেন। জেনেটজ অধ্যাপক অগস্ট আহলকভিস্টের অধীনে (১৮২৬ – ১৮৮৯) দায়িত্ব পালন করেছিলেন এবং ফিনিশ ভাষা ও সাহিত্যের অধ্যাপকের মৃত্যুর পরে ১৮৯৯ সালে অধ্যাপক আহলকভিস্টের সভাপতিত্বে তিনি নির্বাচিত হন। এই পদের পক্ষে জেনেটজের প্রতিদ্বন্দ্বী ছিলেন তার সহকর্মী এমিল নেস্টর সেতালি (১৮৬৪ - ১৯৩৫)। এক বছর পরে যে পদটি ফিনিশ ভাষা এবং সাহিত্য এবং ফিনো-ইউগ্রিক ভাষা গবেষণা অধ্যয়ন এই দুটি ভাগে বিভক্ত হয়ে হয়েছিল। দ্বিতীয়টি জেনিটজের বিশেষত্ব এবং সেতালি ফিনিশ ভাষা ও সাহিত্যের অধ্যাপক হয়েছিলেন। জেনেটজ ১৯০১ সাল পর্যন্ত অধ্যাপক হিসাবে কাজ করেছিলেন। তিনি হেলসিঙ্কিতে ১৯১৫ সালে মারা যান।

জেনকে আধুনিক রূপচর্চনের একজন পথিকৃৎ হিসাবে বিবেচনা করা হয়েছে, কারণ তিনি সামি মরফোলজিকাল তারতম্যকে আধুনিক উপায়ে বর্ণনা করেছিলেন, পরবর্তীকালে ভাষাটির গভীর এবং পৃষ্ঠ উভয় কাঠামো বোঝার জন্য জেনেরেটিক ভাষাতত্ত্বে নিযুক্ত নীতিগুলি ব্যবহার করে, মডেলগুলির বর্ণনা পৃথক করেন। ঐতিহাসিক ভাষাবিজ্ঞানে, তিনিই প্রথম উপলব্ধি করেছিলেন যে সামি বাল্টিক ফিনিশ ভাষার সাথে প্রচুর শব্দ বিনিময় করছে। ফিনো ভাষাগুলি গবেষণার জন্য, জেনেটজ কারেলিয়া কোলা উপদ্বীপ এবং সাইবেরিয়ার হোয়াইট সাগর অঞ্চলে বেশ কয়েকটি অভিযান চালিয়েছিলেন।

অরভিদ জেনেটজ স্থানীয় ব্যক্তিদের সাথে ম্যাথিউয়ের গসপেলকে কারেলিয়ান সিমিতে অনুবাদ করতে কাজ করেছিলেন। ১৮৯৭ সালে ব্রিটিশ এবং বিদেশী বাইবেল সোসাইটি ১৮৯৭ সালে তার গসপেল প্রকাশ করে। এর ১-২২ অধ্যায় কিল্ডিন সুমি ভাষাতে এবং ২৩-২৮ অধ্যায়গুলি আক্কাল সুমি ভাষায় ছিল।

## কবিতা
* *Muistoja ja toiveita ystäville jouluksi* (Weilin & Göös 1889)
* *Muutamia Arvi Jänneksen runoja* (Kansanvalistus-seura 1892)
* *Toukokuun-lauluja* (KS 1897)

## তথ্যসূত্র

## বহিঃসংযোগ

* আরভিড জেনেটজ ৩৭৫ হিউম্যানিস্ট -এ। ২২.৬.২০১৫।

বিষয়শ্রেণী:১৯১৫-এ মৃত্যু
বিষয়শ্রেণী:১৮৪৮-এ জন্ম
বিষয়শ্রেণী:১৯শ শতাব্দীর পুরুষ লেখক
সুরগানা রাজ্য

**সুরগানা রাজ্য** ছিলো ব্রিটিশ শাসিত ভারতে অবস্থিত একটি অ-তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির রাজ্যগুলির মধ্যে একটি ছিলো। নাশিক প্রেসিডেন্সির একমাত্র রাজ্য ছিলো একটি, যা পরে ১৯৩৩ খ্রিস্টাব্দে বরোদা এবং গুজরাত রাজ্য এজেন্সি ও আরো পরে ১৯৪৪ খ্রিস্টাব্দে বরোদা, পশ্চিম ভারত ও গুজরাত রাজ্য এজেন্সির অংশীভূত করা হয়৷ রাজ্যটির রাজধানী ছিলো সুরগানা শহরে যা বর্তমানে মহারাষ্ট্র রাজ্যের নাশিক জেলায় অবস্থিত৷
 
১৯৪৭ খ্রিস্টাব্দে ভারতের স্বাধীনতা লাভের পর সুরগানা রাজ্যের শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের মার্চ মাসের রাজ্যটিকে ভারতের বম্বে রাজ্যের অন্তর্ভুক্ত করা হয়৷

## ইতিহাস
সুরগুনা রাজনীতি ১৮০০ খ্রিস্টাব্দে প্রতিষ্ঠিত হয়েছিল, তবে প্রতিষ্ঠাতা সম্পর্কে বিশেষ কিছু জানা যায় না। এটি ১৮১৮ খ্রিস্টাব্দে ব্রিটিশ করদ রাজ্যে পরিণত হয়। ব্রিটিশ সরকার মারাঠাদের সঙ্গে ইঙ্গ-মারাঠা যুদ্ধের সময় ভিকাজী রাওয়ের থেকে সাহায্য প্রাপ্ত হন। উপহারস্বরূপ ভিকাজী রাওকে ব্রিটিশরা এই সুরগানা রাজ্য দান করেন। মল্লার রাওয়ের মা এবং তার দাদা পিলাজী ভিকাজী রাওকে হত্যা করেন। পিলাজী রাওকে ব্রিটিশরা আটক করেন ও সিংহাসন পদ শূণ্য হয়ে যায়। ১৮৪৬ খ্রিস্টাব্দে মৃত মল্লার রাওয়ের উত্তরসূরীরা রাজ্য শাসন এবং রাজস্ব আদায়ের অধিকার পান, ১৮৭৭ খ্রিস্টাব্দে লিখিতভাবে এটিকে সম্মতি জানানো হয়। ইংল্যান্ডের রাজা পঞ্চম জর্জের গঠিত নরেন্দ্রমন্ডলের একজন সদস্য ছিলেন এই রাজ্যের রাজা। তিনি ১৯২১ থেকে ১৯৪৭ খ্রিস্টাব্দ পর্যন্ত ওই প্রতিষ্ঠানে নিজের রাজ্যের হয় একজন প্রতিনিধি প্রেরণে সক্ষম ছিলেন।

১৯৫২-১৯৬৮ এবং ১৯৭২-১৯৭৮ খ্রিস্টাব্দের সময়কালে নামমাত্র রাজা ধৈর্যশীল রাও রাজ্যসভার সাংসদ পদে আসীন ছিলেন।

দেশীয় রাজ্যটি দক্ষিণ দিকে ছিল ব্রিটিশ ভারতের নাশিক জেলা এবং পশ্চিম দিকে ছিল বাঁশদা এবং ধরমপুর রাজ্যদুটি।

### শাসকবর্গ
সুরগানা দেশীয় রাজ্যের শাসকগণ দেশমুখ উপাধি পেয়েছিলেন, তারা ছিলেন কোলী ক্ষত্রিয়।

#### দেশমুখ
*১৮০০ – ১৮১৮             .....
*১৮১৮ – ১৮১৯ মল্লার রাও
*১৮১৯ – ১৯২০ ভিকাজী রাও
*১৮২০ – ১৮৫৪ প্রথম যশবন্ত রাও ভিকাজী রাও
*১৮৫৪ – ১৮৬৭ মুবার রাও
*১৮৬৭ –  ২ জুন ১৮৯৮ শঙ্কর রাও রবি রাও
*১৮৯৮ – ২২ জুন ১৯৩০ প্রতাপ রাও শঙ্কর রাও
*১৯৩০ – ১৯৩৬ দ্বিতীয় যশোবন্ত রাও প্রতাপ রাও
*এপ্রিল ১৯৩৬ – ১৫ আগস্ট ১৯৪৭ ধৈর্যশীল রাও যশবন্ত রাও

## তথ্যসূত্র

বিষয়শ্রেণী:মহারাষ্ট্রের ইতিহাস
বিষয়শ্রেণী:মহারাষ্ট্রের দেশীয় রাজ্য
বিষয়শ্রেণী:নাশিক জেলা
বিষয়শ্রেণী:রাজপুত
জেবেল আলী

**জেবেল আলী** (আরবিঃ جبل علي‎) দুবাই থেকে ৩৫ কিলোমিটার (২২ মাইল) দক্ষিণ-পশ্চিমে অবস্থিত একটি বন্দর শহর। **জেবেল আলী বন্দর** সেখানে অবস্থিত। বন্দর এলাকার ঠিক বাইরে আল মাকতুম আন্তর্জাতিক বিমানবন্দর নির্মাণ করা হয়েছে। জেবেল আলী সংযুক্ত আরব আমিরাত এক্সচেঞ্জ (পূর্বে জেবেল আলী), দানিউব (পূর্বে জেবেল আলী শিল্প) এবং দুবাই মেট্রোর জ্বালানী স্টেশনের মাধ্যমে দুবাইয়ের সাথে সংযুক্ত। বন্দর ও শহরের সমর্থনে নির্মিত অবকাঠামো প্রকল্পের মধ্যে রয়েছে বিশ্বের বৃহত্তম নির্লবণীকরণ প্ল্যান্ট, জেবেল আলী নির্লবণীকরণ প্ল্যান্ট (দ্বিতীয় পর্যায়), যা পর্যাপ্ত বিশুদ্ধ পানি সরবরাহ করে।

## ইতিহাস
অনেক আরব ঐতিহাসিক যুক্তি দেখান যে, ইসলামী খিলাফত সম্প্রসারণের সময় মুহাম্মদের চাচাতো ভাই ও জামাতা আলী ইবনে আবু তালিব এক পাহাড়ে দাঁড়িয়ে সমুদ্রের দিকে তাকিয়ে ছিলেন এবং  তার নামানুসারে এর নামকরণ করা হয়; যদিও এই ধরনের কোন রেকর্ড কৃত প্রমাণ পাওয়া যায়নি। "জেবেল" আরবী শব্দ; এর অর্থ পাহাড়।

১৯৮৩ সালের ২৩শে সেপ্টেম্বর গালফ এয়ার ফ্লাইট ৭৭১ জেবেল আলীতে বিধ্বস্ত হয়। বিমানটি করাচি থেকে আবু ধাবি আন্তর্জাতিক বিমানবন্দরে পৌঁছার জন্য রওনা হয়েছিল। সংযুক্ত আরব আমিরাতের আবু ধাবি এবং দুবাইয়ের মধ্যবর্তী মিনা জেবেল আলীর কাছে মরুভূমিতে বিমানটি বিধ্বস্ত হয়। দুর্ঘটনায় পাঁচজন ক্রু সদস্য এবং ১০৭ জন যাত্রী মারা যান। দুর্ঘটনার কারণ ছিল একটি সন্ত্রাসী বোমা, যা আবু নিদাল অর্গানাইজেশন কর্তৃক বিমানে লাগানো হয়েছিল।

## জেবেল আলী বন্দর
জেবেল আলী মার্কিন যুক্তরাষ্ট্রের বাইরে মার্কিন যুক্তরাষ্ট্রের নৌবাহিনীর জাহাজ দ্বারা সর্বাধিক পরিদর্শনকৃত বন্দরে পরিণত হয়েছে। বন্দরের গভীরতা এবং বন্দর সুবিধার ব্যাপকত্বের কারণে, একটি নিমিজ শ্রেণীর এয়ারক্রাফট ক্যারিয়ার এবং সহযোদ্ধা দলের বেশ কয়েকটি জাহাজ পাশাপাশি রাখা যেতে পারে। এই বন্দরের অধিক পরিদর্শনের কারণে, বন্দর সংলগ্ন ক্যারিয়ার জাহাজের নোঙ্গরস্থানের অর্ধ-স্থায়ী উপকূল-ছাড়ার সুযোগ (মার্কিন নৌবাহিনীর কর্মীদের জন্য "খেলাঘর" নামে পরিচিত) করে দেয়া হয়েছে।

## জেবেল আলী মুক্ত অঞ্চল
১৯৮৫ সালে বন্দরের চারপাশে একটি শিল্প এলাকা হিসাবে জেবেল আলী মুক্ত অঞ্চল (জেএএফজেডএ) তৈরি করা হয়। যে সব আন্তর্জাতিক কোম্পানি সেখানে স্থানান্তরিত হয় তারা এর মুক্ত অঞ্চলের বিশেষ সুবিধা ভোগ করে। এর মধ্যে রয়েছে ৫০ বছরের জন্য কর্পোরেট কর থেকে অব্যাহতি, এছাড়াও ব্যক্তিগত আয়কর থেকেও অব্যাহতি, কোনো আমদানি বা পুনঃরপ্তানি শুল্ক থেকে অব্যাহতি, মুদ্রার উপর কোনো ধরনের বিধিনিষেধ নেই এবং সহজ শ্রম নিয়োগ।

## তথ্যসূত্র


বিষয়শ্রেণী:সংযুক্ত আরব আমিরাতের শহর
বিষয়শ্রেণী:দুবাইয়ের জনবহুল স্থান
সাধারণ গম

**সাধারণ গম** (*Triticum aestivum*), যা **রুটি গম** নামেও পরিচিত, এটি একটি চাষ করা গমের প্রজাতি। বিশ্বব্যাপী উৎপাদিত প্রায় ৯৫% গম সাধারণ গম; এটি সকল ধরনের ফসল ও খাদ্যশস্যের মধ্যে সবচেয়ে বেশি পরিমানি চাষ হয় এবং সর্বোচ্চ আর্থিক ফলন হয়।

## গম ও এর জাতসমূহের নামকরণ এবং সংজ্ঞা
মানুষের বাছাই করা গমের অসংখ্য ধরন বিকশিত হয়েছে। এই বৈচিত্র্যটি জিনগত এবং অঙ্গসংস্থানগত উভয় বৈশিষ্ট্যের উপর ভিত্তি করে নামের সাথে গমের নামকরণে বিভ্রান্তি সৃষ্টি করে। আরও তথ্যের জন্য গমের শ্রেণিবিন্যাস দেখুন।

### সাধারণ জাতসমূহের তালিকা
* 'অ্যালবিমন্টেে' 
* 'ম্যানিটাল' 

## বিবর্তন

রুটি গম একটি অ্যালোহেক্সাপ্লয়েড (ছয় সেট ক্রোমোজোম বিশিষ্ট একটি অ্যালোপোলিপ্লয়েড: তিনটি পৃথক প্রজাতির প্রতিটি থেকে দুটি সেট)। ক্রোমোজোমের ছয় সেটের মধ্যে দুটি *ট্রিটিকাম ইউরার্টু* (এইকর্ন গম) এবং দু'টি *এজিলপ্স স্পেলটোইড* থেকে আসে। এই স্বতঃস্ফূর্ত সংকরকরণ ৫৮০,০০০-৮২০,০০০ বছর আগে *ট্রিটিকাম টুরগিডাম* (ডুরুম গম) উদ্ভব করেছিল। শেষ দুই সেট ক্রোমোজোম ২৩০,০০০–৪৩০,০০০ বছর আগে বুনো ছাগল-ঘাস *এজিলপস টাউসি* থেকে এসেছে।

মাড়াই মুক্ত গম স্পেল্ট এর সাথে ঘনিষ্ঠভাবে সম্পর্কিত। স্পেল্ট এর সাথে *এজিলপস টাউসি*র জিন রুটি গমকে বেশিরভাগ গমের চেয়ে বেশি ঠান্ডা সহ্য করার সামর্থবান করেছে এবং এটি পৃথিবীর শীতকালীন অঞ্চলে জন্মে।

## ইতিহাস

প্রারম্ভিক হলোসিন যুগে সাধারণ গম প্রথম পশ্চিম এশিয়ায় চাষ হয়েছিল এবং সেখান থেকে প্রাগৈতিহাসিক যুগে উত্তর আফ্রিকা, ইউরোপ এবং পূর্ব এশিয়ায় ছড়িয়ে পড়েছিল। অনাবৃত গম (*ট্র্রিটিকাম এস্টিভাম*/*ডুরুম*/*টুরগিডাম* সহ) ১০০ খ্রিস্টপূর্বাব্দ থেকে শুরু করে ৩০০ খ্রিস্টাব্দ সময়কালের রোমান কবরস্থানে পাওয়া গেছে।

ষোড়শ শতাব্দীতে স্পেনীয় মিশনারিরা প্রথম উত্তর আমেরিকায় গম নিয়ে আসে, তবে ১৮৭০ এর দশকে প্রেইরিতে উপনিবেশ স্থাপনের সময় থেকে শস্যের প্রধান রফতানিকারক হিসাবে উত্তর আমেরিকার ভূমিকা ছিল। প্রথম বিশ্বযুদ্ধের সময় রাশিয়া থেকে শস্য রফতানি বন্ধ হওয়ায় কানসাসে শস্যের উৎপাদন দ্বিগুণ পরিমান বৃদ্ধি পায়।

বিশ্বব্যাপী রুটি গম আধুনিক শিল্প বেকিংয়ের সাথে ভালভাবে খাপ খাইয়ে নিয়েছে এবং এটি অন্যান্য গম, বার্লি এবং রাই প্রজাতির অনেকগুলিকে বাস্তুচ্যুত করেছে যেগুলি বিশেষকরে ইউরোপে রুটি তৈরির জন্য ব্যবহৃত হত।

## উদ্ভিদ প্রজনন

আধুনিক গমের জাতগুলি খাট কাণ্ডের জন্য বেছে নেওয়া হয়েছে, এটি আরএইচটি বামন জিনের ফলাফল যা উদ্ভিদ কোষ দীর্ঘায়নকারী হরমোন গিবারেলিক অ্যাসিডের প্রতি গাছের সংবেদনশীলতা হ্রাস করে। ১৯৬০ এর দশকে জাপানে নরম্যান বোরলাউগ আরএইচটি জিন আধুনিক গমের জাতগুলিতে স্থাপন করে নরিন ১০ জাতের গম উদ্ভাবন করেন ।খাট কাণ্ড গুরুত্বপূর্ণ কারণ উচ্চ মাত্রায় রাসায়নিক সার প্রয়োগের ফলে কাণ্ড খুব বেশি বৃদ্ধি পেতে পারে যার ফলস্বরূপ কাণ্ড ধসে পড়ে। কাণ্ডের উচ্চতা সমান হয় যা আধুনিক ফসল সংগ্রহের পদ্ধতির জন্য গুরুত্বপূর্ণ।

## সাধারণ গমের অন্যান্য ধরন

কমপ্যাক্ট গম (যেমন ক্লাব গম *ট্রিটিকাম কমপ্যাক্টাম*, তবে ভারতে *টি. স্ফেরোকোকাম*) সাধারণ গমের সাথে নিবিড়ভাবে সম্পর্কিত, তবে এর চেয়ে আরও কমপ্যাক্ট শীষ রয়েছে। তাদের খাট কাণ্ড অণুমঁঞ্জরীগুলিকে একত্রে গুচ্ছাকারে রাখে। কমপ্যাক্ট গমকে প্রায়শই তাদের নিজস্ব সঠিক প্রজাতির তুলনায় উপ-প্রজাতি হিসাবে বিবেচনা করা হয় (এইভাবে *টি. অ্যাস্টিভাম* উপপ্রজাতি কমপ্যাক্টাম)।

## তথ্যসূত্র
 

## আরও দেখুন
* চাষকৃত উদ্ভিদের নামকরণের আন্তর্জাতিক কোড

বিষয়শ্রেণী:গমের জাত
বিষয়শ্রেণী:এশিয়ার ঔষধি উদ্ভিদ
বিষয়শ্রেণী:১৭৫৩ সালে বর্ণনাকৃত উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
অরবিন্দ পোদ্দার

**অরবিন্দ পোদ্দার ** (৩ নভেম্বর ১৯১৯ ―২০ জুন ২০২১) একজন বাঙালি লেখক, সাহিত্য সমালোচক, প্রাবন্ধিক, অধ্যাপক ও গবেষক ছিলেন। মার্কসবাদী সমাজতত্ত্ব থেকে শুরু করে বাংলার নবজাগরণ, বঙ্কিমচন্দ্র থেকে ইংরাজী সাহিত্যের ইতিহাসে নিজের প্রজ্ঞার স্বাক্ষর রেখেছেন।

## জন্ম ও শিক্ষা জীবন

অরবিন্দ পোদ্দারের জন্ম ব্রিটিশ ভারতের অধুনা বাংলাদেশেরশ্রীহট্টে। পিতার নাম রাধাগোবিন্দ পোদ্দার। তার স্কুলজীবনের পড়াশোনাময়মনসিংহে। তারপর চলে আসেন কলকাতায়। এ শহরেই তার বিদ্যাচর্চার সাথে রাজনৈতিক ধ্যানধারণা গড়ে ওঠে। ছাত্রাবস্থায় বিপ্লবী চিন্তায় উদ্বুদ্ধ হয়ে ওঠেন এবং স্বভাবতই আন্দোলনে জড়িত ব্যক্তিত্বের সংস্পর্শে আসেন। ১৯৪০ খ্রিস্টাব্দে অন্তরীণ হন। ১৯৪৩ খ্রিস্টাব্দে গ্রেফতার হয়ে বন্দিজীবন কাটান তিন বৎসর বিপিনবিহারী গঙ্গোপাধ্যায়, সৌমেন্দ্রনাথ ঠাকুর, হেমন্তকুমার বসু প্রমুখের সাথে। ১৯৪৬ খ্রিস্টাব্দে মুক্তি পাওয়ার পর এম.এ পাশ করেন এবং ১৯৫১ খ্রিস্টাব্দে ডি.ফিল ডিগ্রি লাভ করেন।

## কর্মজীবন

রামকৃষ্ণ মিশন বিদ্যামন্দিরে ও কলকাতার রবীন্দ্রভারতী বিশ্ববিদ্যালয়ে অধ্যাপনা করেছেন। তিনি সিমলার ইন্ডিয়ান ইনস্টিটিউট অফ অ্যাডভান্স স্টাডিজের ফেলো ছিলেন। বামপন্থী ভাবধারায় তিনি সাহিত্য সমালোচক ও প্রাবন্ধিক হিসাবে পরিচিতি লাভ করেন। তার গবেষণাগ্রন্থগুলি থেকে উপকৃত হয়েছেন বাংলার বিশিষ্ট বিদ্যোৎসাহী ব্যক্তিবর্গ ও অগণিত ছাত্রছাত্রী।
## রচিত গ্রন্থ
তার রচিত উল্লেখযোগ্য গ্রন্থগুলি হল -

* *বঙ্কিম মানস* (১৯৫১)
* *শিল্প দৃষ্টি* (১৯৫১)
* *ঊনবিংশ শতাব্দীর পথিক* (১৯৫৫)
* *মানবধর্ম ও বাংলা কাব্যে মধ্য যুগ* (১৯৫৮)
* *রবীন্দ্রনাথের কিশোর সাহিত্য* (১৯৫৯)
* *রবীন্দ্রনাথ শতবর্ষ পরে* (১৯৬১)
* *ইংরাজী সাহিত্য পরিচয়* (১৯৮১)
* *রবীন্দ্রনাথ:রাজনৈতিক ব্যক্তিত্ব* (১৯৮২)
* 'রামমোহন উত্তরপক্ষ' (১৯৮২)
* 'শিল্পীর আয়ুধ সমাজতান্ত্রিক বাস্তবতা' (১৯৮২)
* 'রেনেসাঁস ও সমাজ মানস'(১৯৮৩)
* 'মার্কসীয় নন্দনতত্ত্ব ও সাহিত্য বিচার' (১৯৮৫)
* 'বাংলার অগ্নিযুগ সূর্যোদয় ও সূর্যাস্তের দিনগুলি' (১৯৯৭)
* 'বঙ্কিম ঐতিহ্য ও ঐতিহ্যের শত্রুরা' (১৯৯৯)
* 'আত্মানুসন্ধান জাতীয় সংহতি ও ইসলাম' (২০০১)
* 'কমিউনিস্ট মেনিফেস্টো ভারতবর্ষ এবং আমরা' (২০০৫)
* 'বন্দেমাতরম ইতিহাসে বিতর্কে' (২০০৬)
* 'একালের বুদ্ধিজীবী দর্পণে বৃহন্নলা' (২০০৬)
* 'স্বাধীনতার বিভ্রান্ত সেনাপতি এম কে গান্ধী' (২০০৭)
* 'পশুখামার ফিরে দেখা' (২০০৯)
* 'মধ্য এশিয়ার লুটেরা এবং আমরা ভারতীয়রা' (২০১০)

## তথ্যসূত্র

বিষয়শ্রেণী:১৯১৯-এ জন্ম
বিষয়শ্রেণী:সিলেট জেলার ব্যক্তি
বিষয়শ্রেণী:বাঙালি প্রাবন্ধিক
বিষয়শ্রেণী:বাঙালি সাহিত্য সমালোচক
বিষয়শ্রেণী:বাঙালি গবেষক
বিষয়শ্রেণী:২০২১-এ মৃত্যু
বিষয়শ্রেণী:বাঙালি লেখক
বিষয়শ্রেণী:রবীন্দ্রভারতী বিশ্ববিদ্যালয়ের শিক্ষক
বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী
সিঙ্গুর রেলওয়ে স্টেশন

**সিঙ্গুর রেলওয়ে স্টেশন** হল ভারতের পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি-তারকেশ্বর লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এটি ভারতের পশ্চিমবঙ্গ রাজ্যের হুগলী জেলার ২ নং জাতীয় সড়কের পাশে সিঙ্গুরে অবস্থিত।

## ইতিহাস
১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল। ১৯৫৭-৫৮ সালের মধ্যে  ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা সিঙ্গুর রেলওয়ে স্টেশনটিরও বৈদ্যুতীকরণ করা হয়।

## তথ্যসূত্র

বিষয়শ্রেণী:হুগলী জেলার রেলওয়ে স্টেশন
বিষয়শ্রেণী:১৮৮৫-এ চালু রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:১৮৮৫-এ ভারতে চালু রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
রশিদ বন্দর

**মিনা রশিদ** (আরবিঃ ميناء راشد, মিনা রশীদ), যা **রশিদ বন্দর** নামেও পরিচিত, সংযুক্ত আরব আমিরাতের দুবাইয়ে অবস্থিত একটি ক্রুজ টার্মিনাল। মূলত এই বন্দরের কার্গো ক্রিয়াকলাপ জেবেল আলী বন্দরে স্থানান্তরিত হওয়ার আগে, ২০১৮ সাল পর্যন্ত দুবাইয়ের প্রথম বাণিজ্যিক বন্দর ছিল । এটি বর্তমানে একটি সমুদ্রতীরবর্তী উপকূলীয় গন্তব্য, পর্যটন উপকূলীয় গন্তব্য, এবং আবাসিক এলাকা হিসেবে রয়েছে। এটি কুইন এলিজাবেথ ২ জাহাজের স্থায়ী বন্দর।

## ইতিহাস
বন্দরটি শেখ রশিদ বিন সাঈদ আল মাকতুমের নামানুসারে নামকরণ করা হয় এবং এটি ১৯৭২ সালে চালু করা হয়। সে সময় বন্দরে মাত্র দুটি চলন্ত ক্রেন ছিল এবং ১০০,০০০ টিইইউ এর কম ধারণ ক্ষমতা ছিল। ১৯৭৮ সালে, বন্দরে নতুন ৩৫টি নোঙ্গরস্থান অন্তর্ভুক্ত করার জন্য বন্দরটি সম্প্রসারিত করা হয় (যার মধ্যে পাঁচটি সে সময় বৃহত্তম কন্টেইনার জাহাজ দ্বারা ব্যবহার করতে সক্ষম হয়েছিল)। বর্তমানে বন্দরটিতে [যার গভীরতা ১৩ মিটার (৪৩ ফুট)] ৯টি চলন্ত ক্রেন এবং ১,৫০০,০০০ টিইইউ ধারণ ক্ষমতা আছে।

বর্তমানে মিনা রশিদ সাধারণ পণ্যবাহী জাহাজ, রোরো এবং যাত্রীবাহী জাহাজের জন্য নোঙ্গরস্থান সরবরাহ করে। ১৯৮০-এর দশকের প্রথম দিকে মিনা রশিদকে জেবেল আলী বন্দর দ্বারা সম্পূরক করা হয়, যা আবু ধাবি সীমান্তের কাছে দুবাইয়ের বাণিজ্যিক কেন্দ্র থেকে অনেক দূরে অবস্থিত।

রশিদ বন্দর সংলগ্ন রয়েছে দুবাই ড্রাইডকস এবং দুবাই মেরিটাইম সিটি। এই উভয় সুবিধা মিনা রশিদের নৈকট্যের কারণে নির্মিত হয়। কিন্তু, ২০০৮ সালের জানুয়ারী মাসে, ঘোষণা করা হয় যে বন্দর পুনর্নির্মাণ করা হবে। ফলে সকল পণ্যবাহী যান মার্চ ২০১৮ এর শেষে জেবেল আলী বন্দরে স্থানান্তরিত হবে এবং মিনা রশিদ ক্রুজ টার্মিনালে পরিণত হবে। এছাড়াও, বন্দরের কিছু অংশ সরকারী সংস্থা নাখীল পুনরুদ্ধার করবে "সমুদ্রের কাছে একটি শহরাঞ্চল" তৈরি করতে যাতে ২০০,০০০ বাসিন্দা থাকবে।

ডিপি ওয়ার্ল্ডের সহযোগিতায় শীর্ষ উন্নয়নকারী এমার মিনা রশিদে একটি নতুন প্রকল্প সিরধানা চালু করার কথা ঘোষণা করেছে, যা দুবাইয়ের মিনা রশিদের একটি নতুন সামুদ্রিক গন্তব্যের মধ্যে অবস্থিত ১-৩ শয়নক্ষবিশিষ্ট অ্যাপার্টমেন্ট প্রদান করে।

## কুইন এলিজাবেথ ২
রশিদ বন্দর সাবেক কুনার্ড জাহাজ কুইন এলিজাবেথ ২ এর বর্তমান অবস্থান যা তার নতুন মালিকদের কাছে হস্তান্তর করার আগে কোম্পানির জন্য তার চূড়ান্ত যাত্রা শেষে ২৬ নভেম্বর, ২০০৮ তারিখে সেখানে পৌঁছায়। ২০১৭ সালের মার্চ মাসে দুবাই ভিত্তিক একটি নির্মাণ কোম্পানি ঘোষণা করে যে, জাহাজটি সংস্কারের জন্য চুক্তিবদ্ধ হয়েছে। পুনরুদ্ধারকৃত কিউই-২ ১৮ই এপ্রিল ২০১৮ সালে দর্শকদের জন্য খোলা হয়।

## তথ্যসূত্র


বিষয়শ্রেণী:দুবাইয়ের পরিবহন
বিষয়শ্রেণী:দুবাইয়ের সম্প্রদায়
বিষয়শ্রেণী:সংযুক্ত আরব আমিরাতের বন্দর ও পোতাশ্রয়
ধরমপুর রাজ্য

**ধরমপুর রাজ্য** ছিলো ব্রিটিশ শাসিত ভারতে অবস্থিত একটি ৯ টি তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির সুরাট এজেন্সির রাজ্যগুলির মধ্যে একটি ছিলো। এটি ১৯৩৩ খ্রিস্টাব্দে বরোদা এবং গুজরাত রাজ্য এজেন্সি ও আরো পরে ১৯৪৪ খ্রিস্টাব্দে বরোদা, পশ্চিম ভারত ও গুজরাত রাজ্য এজেন্সির অংশীভূত করা হয়৷ ১৯৪৭ খ্রিস্টাব্দে ভারতের স্বাধীনতা লাভের পর ধরমপুর রাজ্যের শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷

## ভূগোল

১৮২৩ বর্গ কিলোমিটার ক্ষেত্রফল জুড়ে বিস্তৃত ধরমপুর রাজ্য ব্রিটিশ ভারতের বোম্বে প্রেসিডেন্সিতে অবস্থিত ছিলো৷

## ইতিহাস
১২৬২ খ্রিস্টাব্দে ধরমপুর রাজ্য প্রতিষ্ঠিত হয়৷ ১৭৬৬ খ্রিস্টাব্দে রাজ্যে রাজধানী প্রথমবার বদল করে মান্দবেগণে নিয়ে যাওয়া হয়, যা পরে ধরমপুর নামে পরিচিত হয়৷ ১৮০২ খ্রিস্টাব্দে ৩১শে ডিসেম্বর এটি ব্রিটিশ করদ রাজ্যে পরিণত হয়৷ শাসকগণ ছিলেন সিসোধ্যিয়া রাজবংশের রাজপুত৷ 

### শাসকবর্গ
ধরমপুর দেশীয় রাজ্যের শাসকগণ রাণা মহারাণা সাহেব উপাধিতে ভূষিত হতেন৷

*অক্টোবর ১৬৮০ - ১৭২৭            সহদেবজী
*১৭২৭ - ১৭৫৮                দ্বিতীয় রামদেবজী
*১৭৫৮ - ১৭৭৪                ধরমদেবজী
*১৭৭৪ - ১৭৭৭                প্রথম নারানদেবজী (গুমান সিং)
*১৭৭৪ - ১৭৭৭                মহারাণী বাঈজী কুশল কুনবের্বা (স্ত্রী) (প্রথম বার) -রাজ প্রতিনিধি
*১৭৭৭ - ১৭৮৪                দ্বিতীয় সোমদেবজী (অভয় সিং)
*১৭৭৭ - ১৭৮৪                মহারাণী বাঈজী কুশল কুনবের্বা (স্ত্রী) (দ্বিতীয় বার) -রাজ প্রতিনিধি
*১৭৮৪ - ১৮০৭                রূপদেবজী
*১৭৮৪ - ১৮০০                মহারাণী বাঈজী কুশল কুনবের্বা (স্ত্রী) (তৃতীয় বার) -রাজ প্রতিনিধি
*১৮০৭ - ১৮৫৭                প্রথম বিজয়দেবজী
*১৮৫৭ - ২০ জানুয়ারি ১৮৬০         তৃতীয় রামদেবজী বিজয়দেবজী
*২০ জানুয়ারি ১৮৬০ – ১৭ সেপ্টেম্বর ১৮৯১  নারায়ণদেবজী রামদেবজী
*১৮৯১ - ২৬ মার্চ ১৯২১  মোহনদেবজী নারায়ণদেবজী
*২৬ মার্চ ১৯২১ – ১৫ আগস্ট ১৯৪৭  বিজয়দেবজী মোহনদেবজী

## তথ্যসূত্র

বিষয়শ্রেণী:গুজরাতের ইতিহাস
বিষয়শ্রেণী:গুজরাতের দেশীয় রাজ্য
বিষয়শ্রেণী:১৩শ শতাব্দীতে ভারতে প্রতিষ্ঠিত
বিষয়শ্রেণী:ভারতের দেশীয় রাজ্য
বিষয়শ্রেণী:ভালসাড় জেলা
বিষয়শ্রেণী:১৯৪৮-এ ভারতে বিলুপ্ত
খাম্বে রাজ্য

**খাম্বা রাজ্য**, (যা **খাম্বাৎ** বা **খাম্বাজ** নামেও পরিচিত), ছিলো ব্রিটিশ শাসিত ভারতে অবস্থিত একটি ১১ টি তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷
রাজ্যটির সদর ও প্রশাসনিক দপ্তর ছিল খাম্বাৎ শহরে, যা বর্তমান গুজরাত রাজ্যের আনন্দ জেলায় অবস্থিত। রাজ্যটির উত্তর দিকে ছিলো ব্রিটিশ ভারতের খেড়া জেলা এবং দক্ষিণ দিকে ছিলো খাম্বাৎ্‌ উপসাগর৷

বোম্বে প্রেসিডেন্সির গুজরাট বিভাগের খেড়া এজেন্সির একমাত্র রাজ্য ছিলো এটি, যা পরে ১৯৩৭ খ্রিস্টাব্দে বরোদা এবং গুজরাত রাজ্য এজেন্সি ও আরো পরে ১৯৪৪ খ্রিস্টাব্দে বরোদা, পশ্চিম ভারত ও গুজরাট রাজ্য এজেন্সির অংশীভূত করা হয়৷

**<b><big>''<b style="color: #ff69b4;">খাম্বা </b>পরিচিতি''</big></b>** 

তৎকালীন সালতানাত-এ-বাঙ্গালাহ্‌ তথা আজকের বাংলাদেশের বর্তমান প্রধানমন্ত্রীর ডাকনাম খাম্বা। (নামটির উৎপত্তি সম্পর্কে জানা যায় না)। যা খাম্বা শব্দটিকে আরও সমৃদ্ধ করেছে। ।


জয় 
বাবা 
খাম্বা, 
খাম্বা 
বাবার 
জয়! 



## বর্তমান খাম্বা
বর্তমানে Sony আট এ প্রচলিত গোপাল ভাঁড় এই খাম্বা রাজ্যকে খাম্বাজ হিসেবে উল্লেখ করা হয়; যেখানে রাজা খাম্বাজ রাজ।  

## ইতিহাস
মুঘল সাম্রাজ্যের অন্তিম পূর্ববর্তী নবাবের শাসনাধীন গুজরাতের শেষ মুঘল গভর্নর ছিলেন প্রথম মির্জা জাফর মুমিন খান৷ তিনি মুঘলদের সদস্যপদ ত্যাগ করে ১৭৩০ খ্রিস্টাব্দে এই রাজ্যের পত্তন ঘটান৷ ১৭৪২ খ্রিস্টাব্দে প্রথম মির্জা জাফর মুমিন খান খাম্বের গভর্নর ও তার ভগিনীপতি নিজাম খানকে হত্যা করে তার স্থানে নিজেকে খাম্বের(খাম্বাত) শাসক বলে প্রতিষ্ঠিত করেন৷

১৭৮০ খ্রিস্টাব্দে জেনারেল গোডার্ড রিচার্ডসের তৎপরায় ব্রিটিশ সরকার খাম্বে দখল করে৷ কিন্তু ১৭৮৩ খ্রিস্টাব্দে ব্রিটিশ সরকার রাজ্যটিকে মারাঠাদের দান করেন৷ ১৮০২ খ্রিস্টাব্দে বেসিনের সন্ধি স্বাক্ষরের মাধ্যমে মারাঠার পেশোয়া ১৮০৩ খ্রিস্টাব্দে ব্রিটিশদের হস্তগত হয়৷ ১৮১৭ খ্রিস্টাব্দে রাজ্যটি ব্রিটিশ করদ রাজ্যে পরিণত হয়৷ ১৯০১ খ্রিস্টাব্দে রাজ্যে প্রথম রেলপথ বসে৷ ১৯৪৭ খ্রিস্টাব্দে ভারতের স্বাধীনতা লাভের পর খাম্বে রাজ্যের শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷

### শাসকবর্গ
খাম্বে দেশীয় রাজ্যের শাসকগণ নবাব উপাধিতে ভূষিত হতেন৷

#### নবাব

*১৭৩০ – ১৭৪২ প্রথম মির্জা জাফর মুমিন খান
*১৭৪২ – ১৭৪৩ নূরুদ্দিন মুফতাখের খান 
*১৭৪৩ – ১৭৮৪               দ্বিতীয় নাজম আদ্দৌলা জাফর মুমিন খান 
*১৭৮৪ – ১৭৯০                মহম্মদ কুলি খান
*১৭৯০ – ২৮ অক্টোবর ১৮২৩         ফতে আলি খান
*১৮২৩ – ১৫ মার্চ ১৮৪১         বান্দা আলি খান 
*১৮৪১ – এপ্রিল ১৮৮০           প্রথম হুসেইন ইয়াওয়ার খান 
*১১ জুন ১৮৮০ – ২১ জানুয়ারি ১৯১৫  নাজিব আদ্দোলা মুমতাজ আলমুলখ জাফর আলি খান
*২১ জানুয়ারি ১৯১৫ – ১৯৩০         .... -রাজ প্রতিনিধি                 
*২১ জানুয়ারি ১৯১৫ – ১৫ আগস্ট ১৯৪৭/১০ জুন ১৯৪৮  নিজাম আদ্দৌলা মুমতাজ আলমুলখ দ্বিতীয় হুসেইন ইয়াওয়ার খান

## তথ্যসূত্র

বিষয়শ্রেণী:গুজরাতের ইতিহাস
বিষয়শ্রেণী:গুজরাতের দেশীয় রাজ্য
বিষয়শ্রেণী:বোম্বে প্রেসিডেন্সি
বিষয়শ্রেণী:১৭৩০-এ ভারতে প্রতিষ্ঠিত
বিষয়শ্রেণী:ভারতের দেশীয় রাজ্য
বিষয়শ্রেণী:আনন্দ জেলা
বিষয়শ্রেণী:১৯৪৮-এ ভারতে বিলুপ্ত
গ্লিসারাইড

গ্লিসারাইড বা আরও সঠিকভাবে পরিচিত এসাইলগ্লিসারল হল গ্লিসারল এবং ফ্যাটি অ্যাসিড থেকে তৈরি এস্টার, এগুলি খুবই হাইড্রোফোবিক।

গ্লিসারলের তিনটি হাইড্রোক্সিল কার্যকরী মূলক রয়েছে যা এক, দুটি, বা তিনটি ফ্যাটি অ্যাসিডের সাহায্যে মনো-, ডাই এবং ট্রাইগ্লিসারাইড তৈরি করতে পারে। এই গঠনসমূহ তাদের ফ্যাটি অ্যাসিড অ্যালকাইল গ্রুপগুলিতে পরিবর্তিত হয় কারণ এগুলিতে বিভিন্ন কার্বন সংখ্যা, বিভিন্ন মাত্রায় অসম্পৃক্ততা এবং বিভিন্ন আকৃতি এবং ওলিফিনের অবস্থান থাকতে পারে।

উদ্ভিজ্জ তেল এবং প্রাণীজ চর্বিতে বেশিরভাগ ট্রাইগ্লিসেরাইড থাকে তবে এগুলি প্রাকৃতিক উৎসেচক (লাইপেজ) দ্বারা ভেঙে মনো ও ডাইগ্লিসেরাইড এবং মুক্ত ফ্যাটি অ্যাসিড ও গ্লিসারল তৈরি হয়।

সোডিয়াম হাইড্রোক্সাইডের সাথে গ্লিসারাইড এর বিক্রিয়ার ফলে সাবান তৈরি হয়। বিক্রিয়ার ফলে উৎপন্ন উৎপাদ হল গ্লিসারল এবং ফ্যাটি অ্যাসিডের লবণ। সাবানের ফ্যাটি অ্যাসিড ময়লার তেল নষ্ট করে, পানির সাথে তৈলাক্ত ময়লা অপসারণকে সক্ষম করে।

**অসম্পূর্ণ গ্লিসারাইড** হল ফ্যাটি অ্যাসিডযুক্ত গ্লিসারলের এস্টার, যেখানে সমস্ত হাইড্রোক্সিল গ্রুপ এস্টারে পরিণত হয় না। যেহেতু তাদের কিছু হাইড্রোক্সিল মূলক মুক্ত অবস্থায় থাকে তাই তাদের অণুগুলি মেরুক প্রকৃতির হয়। অসম্পূর্ণ গ্লিসারাইড মনোগ্লিসারাইড (দুটি হাইড্রোক্সিল মূলক মুক্ত থাকে) বা ডাইগ্লিসারাইড (একটি হাইড্রোক্সিল মূলক মুক্ত থাকে) হতে পারে। লম্বা শিকল অসম্পূর্ণ গ্লিসারাইডের চেয়ে ক্ষুদ্র শিকল অসম্পূর্ণ গ্লিসারাইডসমূহ আরও দৃঢ়ভাবে মেরুযুক্ত এবং কয়েকটি কঠিন-থেকে-দ্রবীভূত ওষুধের জন্য দুর্দান্ত দ্রাবক বৈশিষ্ট্য রয়েছে, কিছু নির্দিষ্ট ওষুধের গঠনের উন্নতির ক্ষেত্রে এগুলি বহিরাগত হিসাবে মূল্যবান করে তোলে। অ্যাসাইলগ্লিসারলের সর্বাধিক সাধারণ রূপ হল ট্রাইগ্লিসারাইড, এর উচ্চ ক্যালরি মান আছে এবং সাধারণত প্রতি গ্রামে কার্বোহাইড্রেটের চেয়ে দ্বিগুণ শক্তি উৎপাদন করে।

## অ্যাসাইলগ্লিসারাইড সংযোগ
**অ্যাসাইলগ্লিসারাইড সংযোগ** হল জৈব অ্যাসিড মূলক (যেমন ফ্যাটি অ্যাসিড) এবং গ্লিসারলের তিনটি হাইড্রোক্সিল মূলকের মধ্যে একটি সমযোজী বন্ধন।

## তথ্যসূত্র

বিষয়শ্রেণী:লিপিড
বিষয়শ্রেণী:গ্লিসারল এস্টার
আরমিনিয়া বিলেফেল্ড

**ডয়চার স্পোর্ট-ক্লাব আরমিনিয়া বিলেফেল্ড** (, ; এছাড়াও **ডিএসসি আরমিনিয়া বিলেফেল্ড** , **ডি আরমিনেন** , **ডি ব্লাউয়েন**  অথবা শুধুমাত্র **আরমিনিয়া** নামে পরিচিত) হচ্ছে বিলেফেল্ড ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৯০৫ সালের ৩রা মে তারিখে প্রতিষ্ঠিত হয়েছে। আরমিনিয়া বিলেফেল্ড তাদের সকল হোম ম্যাচ বিলেফেল্ডের বিলেফেল্ডার আল্মে খেলে থাকে; যার ধারণক্ষমতা হচ্ছে ২৭,৩০০। বর্তমানে এই ক্লাবের ম্যানেজারের দায়িত্ব পালন করছেন উভে নয়হাউস এবং সভাপতির দায়িত্ব পালন করছেন হান্স-ইয়ুর্গেন লাউফার। জার্মান আক্রমণভাগের খেলোয়াড় ফাবিয়ান ক্লস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আরমিনিয়া বিলেফেল্ড এপর্যন্ত ১৪টি শিরোপা জয়লাভ করেছে; যার মধ্যে ৪টি ২. বুন্দেসলিগা এবং ১টি ৩. লিগা শিরোপা রয়েছে।

## অর্জন
### লীগ
* **[[২. বুন্দেসলিগা]]:** (২য় স্তর)
** **চ্যাম্পিয়ন:** ১৯৭৭–৭৮, ১৯৭৯–৮০, ১৯৯৮–৯৯, ২০১৯–২০
* **[[৩. লিগা]]:** (৩য় স্তর)
** **চ্যাম্পিয়ন:** ২০১৪–১৫
* **[[রেগিওনাললিগা পশ্চিম/দক্ষিণ-পশ্চিম]]:** (৩য় স্তর)
** **চ্যাম্পিয়ন:** ১৯৯৪–৯৫
* **[[ওবারলিগা ওয়েস্টফালেন]]:** (৩য় স্তর)
** **চ্যাম্পিয়ন:** ১৯৮৯–৯০

### কাপ
* **পশ্চিম জার্মান কাপ:**
** চ্যাম্পিয়ন: ১৯৬৬, ১৯৭৪
* **ওয়েস্টফালিয়ান কাপ:**
** চ্যাম্পিয়ন: ১৯০৮, ১৯৩২, ১৯৯১, ২০১২, ২০১৩

## তথ্যসূত্র

## বহিঃসংযোগ

* 


বিষয়শ্রেণী:বুন্দেসলিগার ক্লাব
বিষয়শ্রেণী:জার্মানির ফুটবল ক্লাব
বিষয়শ্রেণী:১৯০৫-এ জার্মানিতে প্রতিষ্ঠিত
বিষয়শ্রেণী:১৯০৫-এ প্রতিষ্ঠিত ফুটবল ক্লাব
বিষয়শ্রেণী:২. বুন্দেসলিগার ক্লাব
কোরা-শ্রেণির কর্ভেট

**কোরা-শ্রেণির কর্ভেট**গুলি হল ভারতীয় নৌবাহিনীর সেবা সক্রিয় ১,৩৫০ টন ওজন বিশিষ্ট গাইডেড মিসাইল কর্ভেট। চারটি জাহাজ গার্ডেনরিচ শিপবিল্ডার্স অ্যান্ড ইঞ্জিনিয়ার্সে (জিআরএসই) নির্মিত হয় এবং মাজাগাঁও ডক লিমিটেডে (এমডিএল) সাজসজ্জা প্রস্তুত করা হয়। কোরা-শ্রেণির প্রথম কর্ভেটটি ১৯৯৮ সালের ১০ অগাস্ট কমিশন লাভ করে। এটি বর্তমানে ভারতীয় নৌবাহিনীতে নিযুক্ত রয়েছে।

এই শ্রেণীর জাহাজের একটি সংস্করণরপ্তানি হয়েছে, যা কোনও ভারতীয় শিপইয়ার্ড দ্বারা রফতানি করা প্রথম যুদ্ধজাহাজ। মরিশাসের জাতীয় কোস্ট গার্ডের কাছে ১,৩৫০ টন ওজনের টহল সংস্করণের একটি জাহাজ বিক্রি করা হয়।

## ইতিহাস
ভারতীয় নৌবাহিনীর রুশ নকশাকৃত পেটিয়া ২-শ্রেণির কর্ভেটের প্রতিস্থাপন হিসাবে প্রকল্প ২৫এ এর অধীনে  ভারতের নৌ নকশা ব্যুরো দ্বারা কোরা-শ্রেণির কর্ভেটগুলির নকশা করা হয়। প্রথম দুটিকে ১৯৯০ সালের এপ্রিল মাসে এবং পরে আরও দুটি ১৯৯৪ সালের অক্টোবর মাসে অর্ডার করা হয়। শ্রেণিটি ত্রিশুল এসএএম-এর সাথে তৈরি করা হয়, তবে ত্রিশুল প্রকল্প বাতিল হওয়ার পরে, কাঁধ-লঞ্চ এসএএম গ্রহণ করা হয়।
## এই শ্রেণির জাহাজ

## তথ্যসূত্র

## বহিঃসংযোগ

বিষয়শ্রেণী:কোরা-শ্রেণির কর্ভেট
বিষয়শ্রেণী:কলকাতায় নির্মিত জাহাজ
বিষয়শ্রেণী:কর্ভেট শ্রেণি
বিষয়শ্রেণী:ভারতে নির্মিত জাহাজ
স্থূল আঞ্চলিক উৎপাদন

**স্থূল আঞ্চলিক উৎপাদন** (জিআরপি বা **GRP**) হচ্ছে একটি নির্দিষ্ট সময়ে (ত্রৈমাসিক বা বার্ষিক) কোন অঞ্চল বা প্রশাসনিক বিভাগের উৎপাদিত সমস্ত চূড়ান্ত পণ্য এবং পরিষেবাদির বাজার মূল্যের একটি আর্থিক মাপকাঠি।

কোন মহানগর অঞ্চলের জিআরপি (স্থুল মহানগরীর উৎপাদন, জিএমপি) এর অর্থনীতির আকারের সার্বিক পরিমাপ।

## আরও দেখুন
* জিআরপি অনুসারে ইউরোপীয় মহানগরীর তালিকা
* জিআরপি অনুসারে জার্মান রাষ্ট্রগুলির তালিকা
* জিআরপি অনুসারে রাশিয়ান ফেডারেল বিষয়গুলির তালিকা
* মাথাপিছু জিআরপি অনুসারে ইন্দোনেশিয়ার প্রদেশগুলোর তালিকা
* জিডিপি অনুসারে মার্কিন যুক্তরাষ্ট্রের রাজ্য এবং অঞ্চলসমূহেরর তালিকা
* স্থুল মহানগরীর উৎপাদন

## বহিঃসংযোগ
* UNSTATS (2010) স্থূল আঞ্চলিক উৎপাদন (জিআরপি): একটি ভূমিকা

বিষয়শ্রেণী:আঞ্চলিক অর্থনীতি
বিষয়শ্রেণী:স্থূল অভ্যন্তরীণ উৎপাদন
নিতিশ রানা

**নিতিশ রানা** (জন্ম: ২৭ ডিসেম্বর ১৯৯৩) একজন ভারতীয় প্রথম শ্রেণির ক্রিকেটার যিনি ঘরোয়া ক্রিকেটে দিল্লির হয়ে খেলেন। তিনি একজন অলরাউন্ডার, বাঁ-হাতি ব্যাটসম্যান এবং ডানহাতি অফ-ব্রেক বোলার, যিনি ইন্ডিয়ান প্রিমিয়ার লিগের (আইপিএল) কোলকাতা নাইট রাইডার্স দলের সদস্যও রয়েছেন।  নভেম্বর ২০১৮ এ, গৌতম গম্ভীরের পরিবর্তে তাঁর নাম দিল্লির দলের অধিনায়ক হিসাবে মনোনীত হয়। 

## কর্মজীবন
রানা ২০১৫-১৬ রনজি ট্রফিতে প্রথম শ্রেণির ক্রিকেটে অভিষেক করেছিলেন এবং ৫৫.৬৩ গড়ে মোট ৫৫৭ রান নিয়ে টুর্নামেন্টটি শেষ করেছিলেন এবং সে ছিল তার দলের শীর্ষ রান সংগ্রহকারী। ২০১৫-১৬ সালে বিজয় হাজারে ট্রফিতে ২১৮ তিনি ছিলেন তাঁর দলের দ্বিতীয় সর্বোচ্চ রান সংগ্রহকারী।

২০১৫-১৬ সালে সৈয়দ মোশতাক আলী ট্রফিতে রানা ৮ ইনিংসে ১৭৫.৮৮ স্ট্রাইক রেট ও ৪২.৭১ গড়ে ২৯৯ রান করেছিলেন। সেই প্রতিযোগিতায় আন্ধ্রা প্রদেশের বিপক্ষের ম্যাচে ৪ উইকেটে ৪০ রানে আটকে থাকা দিল্লির হয়ে ব্যাট করতে নেমে ৪০ বলে ৯৭ রানের (৮ টি বাউন্ডারি, ৮ টি ছক্কা) এক আক্রমণাত্মক ইনিংসটি খেলে নিজের দলকে ২০ ওভারে ৯ উইকেটের বিনিময়ে ২৩৬ রানে পৌছে দেন। বারোদার বিপক্ষের খেলায় দলের শীর্ষ চার ব্যাটসম্যান একক অঙ্কের স্কোরের ফিরে গেলে রানা মাত্র ২৯ বলে ৫৩ রানের অনবদ্য ইনিংস খেলে তার দলকে বরোদার বেধে দেয়া মোট ১৫৩ রান তাড়া করতে সহায়তা করেছিল। ঝাড়খণ্ডের বিপক্ষে, ১৩৫ রানের লক্ষ্য তাড়া করতে নেমে দিল্লি ৩ উইকেট হারিয়ে মাত্র ১৪ করে, সেখান থেকে রানা ৪৪ বলে অপরাজিত ৬০ রানের ইনিংস খেলে তার দলকে ৫ উইকেটে জয় এনে দেয়।  জানুয়ারী ২০১৮, তিনি কলকাতা নাইট রাইডার্স  এর সাথে ২০১৮ ইন্ডিয়ান প্রিমিয়ার লিগ এর নিলামে চুক্তিবদ্ধ হন। 

অক্টোবর ২০১৮ এ, তাকে ২০১৮-১৯ দেওধর ট্রফির জন্য ভারত এ'র স্কোয়াডে মনোনীত হয়েছিল। ডিসেম্বর ২০১৮ এ, তাকে ২০১৮ উদীয়মান দল এশিয়া কাপের জন্য ভারতের দলে মনোনীত হয়েছিল। অক্টোবরে ২০১৯, তিনি ২০১৯-২০ দেওধর ট্রফির জন্য ভারত বি এর দলে জায়গা পেয়েছিলেন।

## খেলার ধরন
রানা একজন আক্রমণাত্মক বাঁহাতি ব্যাটসম্যান এবং অফ স্পিন বোলার। তিনি ২০১৫-১৬ সালের সৈয়দ মুশতাক আলী ট্রফিতে ২১টি ছক্কার সাহায্যে শীর্ষস্থানীয় ছয় হিটার ছিলেন এবং তাকে বলা হয় "বড় হিট করার ক্ষমতা"। রানা পন্টিংকে বড় হিটকারী ব্যাটসম্যান হিসাবে গড়ে তোলার জন্য কৃতিত্ব দিয়েছেন।

## তথ্যসূত্র

বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:ইন্ডিয়া রেডের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:দিল্লির ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দিল্লি থেকে আগত ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:উত্তরপ্রদেশের ক্রিকেটার
বিষয়শ্রেণী:রাজস্থান রয়্যালসের ক্রিকেটার
স্থুল মহানগরীর উৎপাদন

**স্থুল মহানগরীর উৎপাদন** ( **জিএমপি**: গ্রস মেট্রোপলিটন প্রোডাক্ট) হচ্ছে একটি নির্দিষ্ট সময়ে (ত্রৈমাসিক বা বার্ষিক) কোন মহানগর পরিসংখ্যানগত অঞ্চলে উৎপাদিত সমস্ত চূড়ান্ত পণ্য এবং পরিষেবাদির মূল্যের একটি আর্থিক মাপকাঠি। জিএমপি প্রাক্কলন সাধারণত এই জাতীয় অঞ্চলের মধ্যে তুলনামূলক অর্থনৈতিক কর্মক্ষমতা তুলনা করতে ব্যবহৃত হয়।

## যুক্তরাষ্ট্র
জিএমপি মার্কিন যুক্তরাষ্ট্রের বাণিজ্য বিভাগের মধ্যে অর্থনৈতিক বিশ্লেষণ ব্যুরো কর্তৃক বার্ষিক গণনা করা হয়।  এটি কেবল মেট্রোপলিটন অঞ্চলগুলির জন্য করা হয়। মাইক্রোপলিটন অঞ্চল, মেট্রোপলিটন বিভাগ এবং সম্মিলিত পরিসংখ্যান অঞ্চল এবং বিএএ অর্থনৈতিক অঞ্চলের জন্য এটি করা হয় না। 

## আরও দেখুন
* জিডিপি অনুসারে ইউরোপীয় ইউনিয়নের মহানগর অঞ্চলের তালিকা
* জিএমপি অনুসারে যুক্তরাষ্ট্রে মহানগর অঞ্চলের তালিকা

## তথ্যসূত্র

বিষয়শ্রেণী:শহুরে অর্থনীতি
বিষয়শ্রেণী:আঞ্চলিক অর্থনীতি
বিষয়শ্রেণী:মহানগর এলাকা
বিষয়শ্রেণী:স্থূল অভ্যন্তরীণ উৎপাদন
জিডিপির ঘনত্ব

**[[স্থূল অভ্যন্তরীণ উৎপাদন|জিডিপির]]** বা **[[স্থূল অভ্যন্তরীণ উৎপাদন|স্থূল অভ্যন্তরীণ উৎপাদনের]]** **[[ঘনত্ব]]** হচ্ছে কোন এলাকার  অর্থনৈতিক কার্যকলাপের একটি পরিমাপ। এটি প্রতি বর্গকিলোমিটারের জিডিপি হিসাবে প্রকাশ করা হয়। আবার কোনও অঞ্চলের জনসংখ্যার ঘনত্ব দ্বারা সেই অঞ্চলের মাথাপিছু জিডিপি গুণ করে হিসাব করা যেতে পারে। অন্যান্য ব্যবহারের মধ্যে এটি অর্থনীতির ভূগোলের প্রভাব প্রদর্শন করে। 

এটি অর্থনৈতিক ভূগোল থেকে আলাদা যদিও উভয়েরই কিছু দিকে মিল রয়েছে।

## তথ্যসূত্র

বিষয়শ্রেণী:স্থূল অভ্যন্তরীণ উৎপাদন
থাইমিন

**থাইমিন** /ˈθaɪmɪn/ (**T**, **থাই**) হলো ডিএনএর নিউক্লিক অ্যাসিডের চারটি নিউক্লিওব্যাসের একটি যাদের G–C–A–T অক্ষর দ্বারা বর্ণনা করা হয়। অন্যগুলি হলো অ্যাডিনিন, গুয়ানিন এবং সাইটোসিন। থাইমিন একটি পাইরিমিডিন নিউক্লিওবেস **৫-মিথাইলুরাসিল** নামেও পরিচিত। আরএনএতে নিউক্লিওবেস ইউরাসিল দ্বারা থাইমিন প্রতিস্থাপিত হয়। ১৮৯৩ সালে অ্যালব্রেচ্ট কোসেল এবং আলবার্ট নিউম্যান প্রথমে বাছুরের থাইমাস গ্রন্থি থেকে থাইমিন পৃথক করেন, তাই এর এরূপ নামকরণ করা হয়েছিল।

## ব্যুৎপত্তি
এর বিকল্প নাম (৫-মিথাইলুরাসিল) অনুসারে ইউরাসিলের ৫ম কার্বনে মিথাইলেশন দ্বারা থাইমিন উদ্ভূত হতে পারে। ডিএনএতে থাইমিন (T) দুটি হাইড্রোজেন বন্ধনের মাধ্যমে অ্যাডেনিন (A) এর সাথে আবদ্ধ হয় যার ফলে নিউক্লিক অ্যাসিড গঠন স্থিতিশীল হয়।

ডিঅক্সিরাইবোজের সাথে থাইমিন সংযুক্ত হয়ে নিউক্লিওসাইড ডিঅক্সিথাইথিমিডিন তৈরি করে, এর আরেক নাম থাইমিডিন। থাইমিডিনকে তিনটি পর্যন্ত ফসফরিক অ্যাসিড মূলকের সাথে ফসফোরাইলেট  করা যেতে পারে, ডিটিএমপি (ডিঅক্সিথাইথিমিডিন মনোফসফেট), ডিটিডিপি বা ডিটিটিপি (যথাক্রমে ডাই- এবং ট্রাই- ফসফেটের জন্য) উৎপাদন করে।

ডিএনএর একটি সাধারণ মিউটেশনের মধ্যে দুটি সংলগ্ন থাইমিন বা সাইটোসিন জড়িত, যা অতিবেগুনী রশ্মির উপস্থিতিতে থাইমিন ডাইমার তৈরি করতে পারে, ডিএনএ অণুতে "কিঙ্ক" সৃষ্টি করে যা স্বাভাবিক ক্রিয়াকে বাধা দেয়।

ক্যান্সারের চিকিৎসায় থাইমিন ৫-ফ্লুরোইউরাসিল (৫-এফইউ) এর ক্রিয়ার লক্ষ্যও হতে পারে। ৫-এফই থাইমিন (ডিএনএ সংশ্লেষণে) বা ইউরাসিল (আরএনএ সংশ্লেষণে) এর বিপাকীয় সমতুল্য হতে পারে। এই সমতুল্য বিকল্প সক্রিয়ভাবে বিভাজনকারী কোষগুলিতে ডিএনএ সংশ্লেষণে বাধা দেয়।

কোনও প্রাণীর মৃত্যুর পর সময়ের সাথে সাথে থাইমিন ক্ষারকগুলি হাইডানটোইনগুলিতে প্রায়শই জারিত হয়।

## তাত্ত্বিক দিক
২০১৫ সালের মার্চে নাসার বিজ্ঞানীরা জানান যে, প্রথমবারের মতো বাইরের মহাকাশে পাইরিমিডিন জাতীয় প্রারম্ভিক রাসায়নিক ব্যবহার করে ইউরাসিল, সাইটোসিন এবং থাইমিন সহ জীবন গঠনের জটিল ডিএনএ এবং আরএনএ জৈব যৌগগুলি তৈরি করা হয়েছিল, পাইরিমিডিন উল্কার মধ্যে পাওয়া গিয়াছে। বিজ্ঞানীদের মতে পাইরিমিডিন পলিসাইক্লিক অ্যারোমেটিক হাইড্রোকার্বন (পিএএইচএস) এর মতো, বিজ্ঞানীদের মতে সবচেয়ে কার্বন সমৃদ্ধ রাসায়নিক মহাবিশ্বে পাওয়া যায়, এগুলি লোহিত দানব বা মহাজাগতিক ধূলিকণা এবং আন্তঃনাক্ষত্রিক মেঘে গঠিত হতে পারে। উল্কাতে থাইমিন পাওয়া যায় নি, যা জীবনের এই প্রাথমিক একক প্রথম ডিএনএর সূত্র পাওয়ার জন্য অন্যত্র খোজার পরামর্শ দেয়। থাইমিন সম্ভবত কিছু উল্কার পূর্বসূরীর মধ্যে গঠিত হয়, তবে হাইড্রোজেন পারক্সাইডের সাথে জারণ বিক্রিয়ার কারণে এর গাত্রের মধ্যে থাকতে পারে না।
## আরও দেখুন

* ডিঅক্সিরাইবোজ
* থাইমিডিন
* নিউক্লিওব্যাস  
* পাইরিমিডিন	
* থাইমিনহীন মৃত্যু
* ইউরাসিল

## তথ্যসূত্র

## বহিঃসংযোগ
* থাইমিন এমএস বর্ণালী
*ইনফোপ্লেস এনসাইক্লোপিডিয়া
*বিজ্ঞান সহায়তা: ডিএনএ গঠন এবং প্রতিরূপ

বিষয়শ্রেণী:জৈব যৌগ
বিষয়শ্রেণী:নিউক্লিয়োবেস
মহারাজা হাট

**মহারাজা হাট** (ইংরেজি: Maharaja Hat), ভারতের পশ্চিমবঙ্গ রাজ্যের উত্তর দিনাজপুর জেলার রায়গঞ্জ মহকুমার রায়গঞ্জ সিডি ব্লকের একটি আদমশুমারি শহর।

## জনসংখ্যা-বিষয়ক
ভারতের ২০১১ সালের আদমশুমারি অনুসারে, মহারাজা হাটের মোট জনসংখ্যা ছিল ১০,০৬৭, যার মধ্যে ৫,২২২ (৫২%) পুরুষ এবং ৪,৮৪৬ (৪৮%) মহিলা ছিলেন। জনসংখ্যার ৬ বছরের নীচে ছিল ৯১৪। মহারাজা হাটে মোট সাক্ষরতার সংখ্যা ছিল ৭,৬৯৫ (৬ বছরের বেশি জনসংখ্যার ৮৪.০৭%)। 

২০০১ সালের ভারতের আদমশুমারি অনুযায়ী,  মহারাজা হাটের জনসংখ্যা হল ৯,৮৪২ জন। পুরুষ ৫৩% এবং নারী ৪৭%।. এখানে সাক্ষরতার হার ৭৩%, জাতীয় গড় ৫৯.৫% এর চেয়ে বেশি: পুরুষদের মধ্যে সাক্ষরতার হার ৭৯%, এবং মহিলাদের মধ্যে সাক্ষরতার হার ৬৭%। কশবা শহরর জনসংখ্যার ১১% জনসংখ্যাই ৬ বা তার কম বয়সী।

## তথ্যসূত্র

বিষয়শ্রেণী:উত্তর দিনাজপুর জেলার শহর ও নগর
বরুণ চক্রবর্তী

**বরুণ চক্রবর্তী** (, ; জন্ম ২৯ আগস্ট ১৯৯১) একজন ভারতীয় ক্রিকেটার, যিনি একজন লেগ স্পিন বোলার হিসাবে খেলেন। ২০১৮ সালের ২০ সেপ্টেম্বর, ২০১৮-১৯ বিজয় হাজারে ট্রফিতে তামিলনাড়ু ক্রিকেট দলের হয়ে লিস্ট এ ক্রিকেটে তার অভিষেক হয়। উক্ত বিজয় হাজারে ট্রফিতে মোট ৯ ম্যাচ খেলে ২২টি উইকেট নিয়ে সে ছিল তামিলনাড়ুর হয়ে সর্বাধিক উইকেট সংগ্রহকারী বোলার। ২০১৮ সালের ১২ নভেম্বর ২০১৮-১৯ রনজি ট্রফিতে তামিলনাড়ুর হয়ে প্রথম-শ্রেণির ক্রিকেটে তার অভিষেক হয়।

২০১৮ সালের ডিসেম্বরে, ২০১৯ ইন্ডিয়ান প্রিমিয়ার লিগ (আইপিএল) খেলার জন্য খেলোয়াড় নিলামে ৮.৪ কোটি ভারতীয় মুদ্রার বিনিময়ে কিংস এলেভেন পাঞ্জাব এর সাথে চুক্তিবদ্ধ হন। পাঞ্জাবের হয়ে সে তার টুয়েন্টি২০ ক্রিকেটে অভিষেক করে ২৭ মার্চ ২০১৯ তারিখে। তার প্রথম ওভারে ২৫ রান দিয়ে দেয়, যা আইপিএল-এ যে কোন অভিষেক বোলারের চেয়ে অধিক রান প্রদান হয়ে যায়। ২০২০ আইপিএল নিলামের পূর্বে কিংস এলেভেন পাঞ্জাব তাকে অবমুক্ত করে দেয়। ২০২০ ইন্ডিয়ান প্রিমিয়ার লিগ-এর পূর্বে ২০২০ আইপিএল নিলামে কলকাতা নাইট রাইডার্স তাকে খরিদ করে নেয়। ২০২০ সালের ২৪ অক্টোবর, শেখ জায়েদ ক্রিকেট স্টেডিয়াম, আবুধাবিতে প্রতিপক্ষ দিল্লি ক্যাপিটালস এর বিপরীতে কলকাতার হয়ে ৪ ওভারে ২০ রানের বিনিময়ে ৫ উইকেট লাভ করে নেয়। ২০২০ সালের ২৬ অক্টোবর, অস্ট্রেলিয়ার বিপরীতে জাতীয় দলের হয়ে খেলার জন্য টুয়েন্টি২০ আন্তর্জাতিক (টি২০আই) স্কোয়াডে তার নাম ঘোষণা করা হয়।.

## তথ্যসূত্র

## বহিঃসংযোগ
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:তামিল চলচ্চিত্র অভিনেতা
বিষয়শ্রেণী:21st-century Tamil male actors
বিষয়শ্রেণী:ভারতীয় স্থপতি
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:তামিলনাড়ুর ক্রিকেটার
বিষয়শ্রেণী:People from Bidar
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:ভারতীয় অভিনেতা
বিষয়শ্রেণী:কর্ণাটক থেকে আগত ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:২১শ শতাব্দীর তামিল অভিনেতা
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
আমজাদ হোসেন (পাবনার রাজনীতিবিদ)

**আমজাদ হোসেন** পাবনা জেলার চাটমোহর উপজেলার পাঁচুড়িয়া গ্রামের মুক্তিযুদ্ধের সংগঠক যিনি তৎকালীন পাবনা-১২ আসনের সংসদ সদস্য ছিলেন।

## প্রাথমিক জীবন
আমজাদ হোসেন পাবনা জেলা চাটমোহর উপজেলার পাঁচুড়িয়া গ্রামে জন্মগ্রহণ করেন।

## রাজনৈতিক জীবন
আমজাদ হোসেন ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পাবনা-১২ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাবনা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
ইয়াকুত ইবনে আব্দুল্লাহ

**ইয়াকুত ইবনে আব্দুল্লাহ** (১১৭৯-১২২৯) একজন বিখ্যাত ঐতিহাসিক, ভূগোলবিদ। ভূগোলের উপর তার লেখা " মুজামুল বুলদান ' নামক গ্রন্থের জন্য বিখ্যত যেখানে তিনি প্রত্যেক স্থানের ঐতিহাসিক, জাতিতাত্বিক, প্রাকৃতিক বিবরণ দেন।
## ইন্তেকাল
১২২৯ খ্রিস্টাব্দে বাগদাদে তার মৃত্যু হয়।

## জীবনী
ইয়াকুত ইবনে আব্দুল্লাহ কনস্টান্টিনোপলে জন্মগ্রহণ করেন । আস্কার ইবনে নসর আল হামাবি নামে এক ইরাকি বণিক তাকে ক্রয় করেন । আস্কারের তত্ত্বাবধানে সে ব্যবসা ও বাণিজ্য সম্পর্কে পারদর্শী হয়ে উঠেন । ব্যবসায়িক কারণে ইয়াকুত কয়েকবার পারস্য উপসাগর এ যান । বাগদাদে গিয়ে সে লেখালেখি শুরু করে । সে ইরান,মিশর , সিরিয়ায় ১০ বছর কাটান । তিনি তুর্কমেনিস্তান এ মেরভ শহরে লাইব্রেরিতে বিভিন্ন বিষয়ে বই পড়েন । ১২২৭ সালে তিনি আলেক্সান্দ্রিয়ায় আসেন । সেখান থেকে তিনি ১২২৯ সালে আলেপ্পোতে যান ।
## তথ্যসূত্র

## বহিঃসংযোগ
Al-Mushtarak
* Yaqut's biography 
* Yaqut al-Hamawi, at muslimheritage.com
* Literature of Travel and Exploration, An Encyclopedia three-volume set, Routledge Taylor & Francis Group 
*  vol.1 (1866), vol.2,(1867), vol.3, (1868); vol.4, (1869); vol.5, (1873); vol.6, (1870).
* 

বিষয়শ্রেণী:১১৭৯-এ জন্ম
বিষয়শ্রেণী:১৩ শতকের ভূগোলবিদ
বিষয়শ্রেণী:মুসলিম বিশ্বকোষবিদ
বিষয়শ্রেণী:মধ্যযুগীয় ইসলামি ভ্রমণ লেখক
বিষয়শ্রেণী:১২২৯-এ মৃত্যু
বিষয়শ্রেণী:আরব জীবনীকার
বিষয়শ্রেণী:গ্রীক বংশোদ্ভূত আরব
বিষয়শ্রেণী:১২শ শতাব্দীর ক্রীতদাস
সিউল সম্প্রচার সিস্টেম

**সিউল সম্প্রচার সিস্টেম** (Seoul Broadcasting System) বা **এসবিএস** (SBS) তাইয়ওং চ্যাবলের মালিকানাধীন একটি জাতীয় দক্ষিণ কোরীয় টেলিভিশন এবং রেডিও নেটওয়ার্ক সংস্থা। মার্চ ২০০০ সালে, সংস্থাটি সিউল সম্প্রচার সিস্টেম (서울방송) থেকে এর কর্পোরেট নাম পরিবর্তন করে আইনত এসবিএস হিসাবে পরিচিতি লাভ করে। এটি ২০০১ সাল থেকে এটিএসসি ফর্ম্যাটে ডিজিটাল টেরিস্ট্রিয়াল টেলিভিশন পরিষেবা এবং ২০০৫ সাল থেকে টি-ডিএমবি (ডিজিটাল মাল্টিমিডিয়া সম্প্রচার) পরিষেবা সরবরাহ করেছে। সংস্থার ফ্ল্যাগশিপ টেরিস্ট্রিয়াল টেলিভিশন স্টেশনটি ডিজিটাল এবং কেবলের জন্য চ্যানেল ৬।

## তথ্যসূত্র

বিষয়শ্রেণী:দক্ষিণ কোরিয়ার টেলিভিশন চ্যানেল
বিষয়শ্রেণী:গণমাধ্যম কোম্পানি
বিষয়শ্রেণী:কোরীয় ভাষার টেলিভিশন স্টেশন
বিষয়শ্রেণী:দক্ষিণ কোরিয়ার কোম্পানি
বিষয়শ্রেণী:দক্ষিণ কোরিয়ার গণমাধ্যম কোম্পানি
নসিবপুর রেলওয়ে স্টেশন

**নসিবপুর রেলওয়ে স্টেশন** হল ভারতের পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি-তারকেশ্বর লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এটি ভারতের পশ্চিমবঙ্গ রাজ্যের হুগলী জেলার ২ নং জাতীয় সড়কের পাশে নসিবপুরের পুরুষোত্তমপুরে অবস্থিত।

## ইতিহাস
১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল। ১৯৫৭-৫৮ সালের মধ্যে  ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা নসিবপুর রেলওয়ে স্টেশনটিরও বৈদ্যুতীকরণ করা হয়।

## তথ্যসূত্র

বিষয়শ্রেণী:হুগলী জেলার রেলওয়ে স্টেশন
বিষয়শ্রেণী:১৮৮৫-এ চালু রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
সেরি সৌজানা সেতু

**সেরি সৌজানা সেতু** পরিকল্পিত শহর পুত্রজায়ার (নতুন মালয়েশিয়ান ফেডারেল অঞ্চল (২০০১) এবং প্রশাসনিক কেন্দ্র) একটি নতুন সেতু। সেতুটির নকশা একটি প্রতিসাম্য তারের অবলম্বনবিশিষ্ট কাঠামো এবং ধনুসদৃশ সেতুর একটি অনন্য সংমিশ্রণ; ধনু সদৃশ অংশটি অস্ট্রেলিয়ার নিউ সাউথ ওয়েলসের সিডনিতে সিডনি পোতাশ্রয় সেতুর একটি ক্ষুদ্র সংস্করণকে স্মরণ করিয়ে দেয়।

সেরি সৌজানা সেতু, যাকে ৮ নং সেতু বলা হয়, যা পুত্রজায়া হ্রদকে অতিক্রম করে, প্রাকৃতিক শীতলতার জন্য তৈরি একটি কৃত্রিম হ্রদ, এবং লেবুহ সেন্টোসা মহাসড়কের ৭ নং এলাকার সাথে কোর দ্বীপকে (প্রেসিডেন্সি ৪) সংযুক্ত করে। এটি কৌশলগতভাবে দক্ষিণ দিক থেকে কোর দ্বীপের প্রধান প্রবেশদ্বারে অবস্থিত, উন্নত  সড়ক (বর্তমানে পুত্রজায়া-সাইবারজায়া এক্সপ্রেসওয়ে)  এবং কুয়ালালামপুর-পুত্রজায়া এক্সপ্রেসওয়ের মাধ্যমে, এবং কোর দ্বীপকে সংযুক্ত করে, যেখানে প্রধান সরকারী ভবন, কুয়ালালামপুর আন্তর্জাতিক বিমানবন্দরের সাথে সংযুক্ত।

## কাঠামো
বাম|থাম্ব|150px|দুটি প্লেনে ১০ জোড়া ক্যাবল
বাম|থাম্ব|150px|সেতুর প্রধান ধারণ ক্যাবল

সেরি সৌজানা সেতু একটি প্রতিসম ক্যাবল-স্টেড ধনু সদৃশ সেতুর একটি নতুন ধারণা। নতুন সরকারি শহর পুত্রজায়ার মধ্যে কোর দ্বীপে প্রবেশের জন্য নির্মিত দশটি সেতুর সিরিজের অংশ হিসেবে মালয়েশিয়ার পরামর্শদাতা এবং স্থাপত্য ফার্ম পিজেএসআই কনসালট্যান্টস-এর মাইকেল ইয়ামাউট এই সেতুর নকশা তৈরি করেছেন।

প্রতিসম ক্যাবল-স্টেড সিস্টেম ইংরেজি অক্ষর "A" আকৃতির দুটি তোরন নিয়ে গঠিত, প্রতিটি তোরন মূল সেতু থেকে ৭৮° কোণে দূরে, ১০ জোড়া পিঠ দ্বারা দুটি সমপৃষ্ঠে ধারণ করা হয়েছে এবং একটি সমপৃষ্ঠে ২২টি প্রধান স্টে ক্যাবল এক জায়গায় সংযুক্ত করা হয়েছে। প্রধান-স্প্যান তলের মাঝামাঝি সেতুর মেরুদণ্ডটি তুলে নেওয়া হয়েছে। অন্যদিকে, ধনু সদৃশ ব্যবস্থা (থ্রু-আর্চ সিস্টেম), বাঁকা হ্যাঙ্গারগুলোকে সংযুক্ত করে এবং মেইন-স্প্যান ডেকের বাইরের কিনারাকে তুলে নেয়। মধ্য এবং বাইরের প্রান্তে অবলম্বন সহ, প্রধান-স্প্যান তলটি তুলনামূলকভাবে হালকা এবং পাতলা।

সেতুটিকে একটি স্বচ্ছ, মার্জিত এবং আধুনিক চেহারার কাঠামো হিসেবে প্রতিফলিত করতে প্রধান ডিজাইন প্যারামিটার দ্বারা নিয়ন্ত্রিত হয়, যার একটি সামগ্রিক একক স্প্যান ৩০০ মিটার এবং মোট প্রস্থ ৩২ মিটার। সেখানে দুটি তিন লেন ক্যারেজওয়ে রয়েছে। সেতুটির স্তরগুলো আরএল ৩৫.২৫ মিটার থেকে সেতুর কেন্দ্রে আরএল ৩২ মিটার পর্যন্ত পরিবর্তিত হয়।

২০ মিলিয়ন মার্কিন ডলার ব্যয়ে এই সেতু নির্মাণ করেছিলেন রোড বিল্ডার (এম) এসডিএন বিএইচডি। এটি ২০০৩ সালের ৩১শে মে খোলা হয়।

## ছবিশালা

চিত্র:SeriSaujanaBridge.jpg|সেরি সৌজানা সেতু
চিত্র:2009-08-18-Putrajaya-Seri-Saujana.jpg|রাতে সেরি সৌজানা সেতু
চিত্র:Seri Saujana Bridge 2009.jpg|২০০৯ সালে সেরি সৌজানা সেতু


## তথ্যসূত্র

## বহিঃসংযোগ

* 

বিষয়শ্রেণী:পুত্রজায়ার সেতু
বিষয়শ্রেণী:২০০৩-এ সম্পন্ন সেতু
সেরি ওয়াওয়াসন সেতু

**সেরি ওয়াওয়াসন সেতু** ২০০১ সালে প্রতিষ্ঠিত মালয়েশিয়ার নতুন ফেডারেল অঞ্চল, প্রশাসনিক কেন্দ্র এবং পরিকল্পিত শহর পুত্রজায়ার অন্যতম প্রধান সেতু। অগ্র-আনত তোরণ সহ এই আধুনিক অপ্রতিসম ক্যাবল-স্টেড সেতুটি দেখতে অনেকটা পাল তোলা জাহাজের মতো, যা পরিবর্তনশীল রঙের আলো দিয়ে রাতে উত্তোলন করা হয়। এই সেতুটি ৯ নং সেতু নামেও পরিচিত, যা প্রাকৃতিক শীতলতা সরবরাহের জন্য তৈরিকৃত কৃত্রিম পুত্রজায়া হ্রদের উপর অবস্থিত, এবং প্রধান সরকারি ভবন যে অঞ্চলে অবস্থিত সেই কোর দ্বীপের এলাকা ২-এর সাথে এলাকা ৮ এবং ৯-এর আবাসিক অঞ্চলের সাথে সংযুক্ত করে। সেরি ওয়াওয়াসন সেতুটি ২০০৩ সালে খোলা হয়। সেতুটি মোটরচালিত যানবাহন এবং পথচারী চলাচলের জন্য উন্মুক্ত।

## গঠন
সেরি ওয়াসান সেতুটি একটি অনুদৈর্ঘ্যে অপ্রতিসম ক্যাবল-স্টেড বক্স-গির্ডার সেতু যা একটি বিপরীত "Y" আকৃতির কংক্রিট/ইস্পাত তোরণ নিয়ে গঠিত যা ৯৬ মিটার (৩১৫ ফুট) উঁচু। প্রধান স্প্যান, ১৬৫ মিটার (৫৪১ ফুট) লম্বা, ৩০ জোড়া ফ্রন্ট স্টে ক্যাবল দ্বারা সমর্থিত, ৭৫° অগ্র-আনত তোরণ এবং সেতুর ডেকের বাইরের প্রান্তের সাথে সংযুক্ত করা, যা সেতুর পার্শ্ব উচ্চতা থেকে একটি ফ্যান আকৃতির নমুনার মধ্যে সাজানো হয়েছে। এই সামনের স্টেগুলোর ভারসাম্য বজায় রাখতে, ২১ জোড়া ক্যাবল ব্যাক স্টে এবং কাঠামোগত ইস্পাত টাই ব্যাক এর একটি সমন্বয় ব্যবহার করা হয়েছে। তোরণের (পরবর্তী-) সর্বোচ্চ বিন্দুতে সংযুক্ত করা ব্যাক স্টে তোরণটির কাছাকাছি বাঁকা ব্যাক স্টে সংযোগকারী বিন্দতে সংযুক্ত করা হয়েছে, পার্শ্ব উচ্চতা থেকে একটি ক্রিসক্রস-ওভার নমুনা তৈরি করা হয়েছে, যা সেতুটিতে নান্দনিকতা যোগ করে। তবে, ব্যাক স্টে টাই ব্যাক কাঠামোর সামগ্রিক জটিলতা নান্দনিকভাবে বিভ্রান্তিকর হতে পারে। আনত করা কংক্রিটের তোরণ এবং ব্যাক স্টে ক্যাবল এলাকা ৮ এর সড়ক থেকে বোর পাইলড ফাউন্ডেশনের সাথে সংযুক্ত করা।

সেতুটি একটি ১৮.৬ মিটার প্রস্থবিশিষ্ট দ্বৈত তিন লেন ক্যারেজওয়ে, ৩ x ৩.৫ মিটার প্রস্থ লেন, ০.৫ মিটার শক্ত কাঁধ এবং ০.৫ মিটার প্রান্তিক ফালা নিয়ে গঠিত। সেতুটির মধ্যবর্তী অংশ ৪ মিটার প্রশস্ত এবং ওয়াকওয়ে কাম সাইকেল ট্র্যাকের প্রস্থ ৫.১ মিটার, যার ফলে ব্রিজটির কেন্দ্রের মোট প্রস্থ ৩৭.২ মিটার (১২২ ফুট) হয়।

## নির্মাণ
পিজেএসআই আন্তর্জাতিক কোম্পানি সেরি ওয়াওয়াসন সেতুটির ডিজাইন সম্পন্ন করেছিল। সেতুর নির্মাণ ২০০৩ সালে সম্পন্ন হয় এবং যান চলাচল এবং পথচারী চলাচলের জন্য উন্মুক্ত করা হয়।

## ছবিশালা

চিত্র:Seri Wawasan Bridge at Night.JPG|রাতে সেরি ওয়াওয়াসন সেতু
চিত্র:Putrajaya Jan 2007.jpg|কোর দ্বীপ, এলাকা ২ (বামে), সেরি ওয়াওয়াসন সেতু (মধ্যে), এলাকা ৮ (ডানে)


## তথ্যসূত্র

বিষয়শ্রেণী:পুত্রজায়ার সেতু
বিষয়শ্রেণী:২০০৩-এ সম্পন্ন সেতু